text: [{"text_idx": "#000001", "text": "Seinastu ti\u0301\u00f0indiHagt\u00f8lSjo\u0301vinnu KTGr\u00f8n orkaSt\u00f8rv i\u0301 vinnuniSamr\u00f8\u00f0ur og kjakSjo\u0301nbondTi\u0301\u00f0indabr\u00e6vU\u0301tbu\u0301gvingar og skei\u00f0ProfilarBl\u00f8\u00f0 og lesna\u00f0urNevndarfra\u0301sagnirA\u0301rsfra\u0301grei\u00f0ingarHavnirMeiningarLimir i\u0301 BFIBFI a\u0301 Instagram"}, {"text_idx": "#000005", "text": "A\u0301 vinnutinginum 10. november, hja\u0301 El-Service a\u0301 Ska\u0301la, h\u00f8vdu fe\u00f0garnir John Eli Olsen og O\u0301lavur Klein Olsen eina sera a\u0301hugaverda framl\u00f8gu um el fyrit\u00f8kuna, sum fleiri fer\u00f0 hevur flutt seg i\u0301 samband vi\u00f0 alheimsger\u00f0ina, og er farin fra\u0301 mest at arbei\u00f0a vi\u00f0 skipum til at arbei\u00f0a vi\u00f0 risasto\u0301rum verk\u00e6tlanum sum Eystur- og Sandoyartunlunum."}, {"text_idx": "#000008", "text": "El-Service byrja\u00f0i vi\u00f0 at vera vi\u00f0 i\u0301 skipabygging. Teir hava bygt skip a\u0301 Ska\u0301la Skipasmi\u00f0ju, To\u0301rshavnar Skipasmi\u00f0ju (nu\u0301 Mest) og saman vi\u00f0 Thor sum hevur bygt skip i\u0301 Las Palmas og i\u0301 Turkalandi. I\u0301 ti\u0301\u00f0arskei\u00f0num 1998 til 2012 var El-Service vi\u00f0 til at byggja 23 ny\u0301bygningar hja\u0301 Karstensen Skibsv\u00e6rft i\u0301 Skagen, har gj\u00f8rdi fyrit\u00f8kan alt el arbei\u00f0i, u\u0301tvega\u00f0i talvur og alt sum har til hoyrir i\u0301 ny\u0301bygningum."}, {"text_idx": "#000009", "text": "I\u0301 byrjanini av 1990\u2019inum var El-Service vi\u00f0 i\u0301 n\u00f8krum Danida verk\u00e6tlanum i\u0301 Afrika og Asien, ti\u0301 ta\u0301 vo\u0301ru ringar ti\u0301\u00f0ir i\u0301 F\u00f8royum. Fyrit\u00f8kan hevur eisini roynt seg innan fra\u0301landavinnuna men hetta go\u0301vust tey skjo\u0301tt aftur vi\u00f0, ti\u0301 fra\u0301landavinnan var bert a\u0301huga i\u0301 teirra arbei\u00f0sorku og El-Service slapp ikki at bjo\u0301\u00f0a uppa\u0301 sja\u0301lvar arbei\u00f0st\u00f8kurnar."}, {"text_idx": "#000011", "text": "Ta\u00f0 kla\u0301ra\u00f0i f\u00f8royska ti\u0301mal\u00f8nin ikki at kappast vi\u00f0, so ti\u0301 ma\u0301tti El-Service fara at hyggja eftir \u00f8\u00f0rum markna\u00f0um eisini. Hari\u0301millum eftirlit og ra\u0301\u00f0geving vi\u00f0 skipabygging uttanlanda og el-innleggingar projektir i\u0301 F\u00f8royum - i\u0301 bygningum sum Sku\u0301lin vi\u00f0 L\u00f8kin, SALT og Betri Trygging i\u0301 To\u0301rshavn."}, {"text_idx": "#000012", "text": "I\u0301 2007 byrja\u00f0i ein ny\u0301ggjur markna\u00f0ur hja\u0301 fyrit\u00f8kuni, nevnliga f\u00f8royski tunnilsmarkna\u00f0urin, ti\u0301 ta\u0301 vann El-Service tilbo\u00f0i\u00f0 um at standa fyri allari el-veiting og trygdaru\u0301tger\u00f0 til Hovstunnilin. Eftir Hovstunnilin bleiv Nor\u00f0ska\u0301latunnilin dagf\u00f8rdur, si\u0301\u00f0an Leynar-tunnilin, si\u0301\u00f0an kom ny\u0301ggjur Vi\u00f0arei\u00f0is-tunnil og Hvalbiar-tunnil. I\u0301 tunlunum er sera no\u0301gv u\u0301tger\u00f0."}, {"text_idx": "#000013", "text": "Ta\u0301 koyrt ver\u00f0ur gj\u00f8gnum tunlarnar s\u00e6st bert ljo\u0301s i\u0301 tunnilsloftinum og kanska onkrar ney\u00f0st\u00f8\u00f0ir, men ta\u00f0 skal r\u00e6ttiliga no\u0301gv anna\u00f0 til inni i\u0301 einum tunli fyri at gera hann tryggan, til d\u00f8mis: ney\u00f0ljo\u0301s, lei\u00f0uljo\u0301s, ventilatio\u0301n, kameraskipan, ney\u00f0ska\u0301p, ney\u00f0telefonskipan, eldsl\u00f8kkjarar, st\u00f8vf\u00f8larar og mangt anna\u00f0."}, {"text_idx": "#000014", "text": "\u201cVit hava alla ti\u0301\u00f0 lagt dent a\u0301 at arbei\u00f0a vi\u00f0 f\u00f8royskum loysnum\u201d, seg\u00f0i John Eli. \u201cOg hava vit ment eina teldu-skermskipan sum fyrst bleiv bru\u0301kt umbor\u00f0 a\u0301 skipum og si\u0301\u00f0ani eisini i\u0301 tunlum\u201d. Skipanin vi\u0301sur yvirlit yvir st\u00f8\u00f0una a\u0301 trygdaru\u0301tger\u00f0 sum: alarmar, temperatur og anna\u00f0."}, {"text_idx": "#000016", "text": "Sto\u0301rur partur av trygdaru\u0301tger\u00f0ini ver\u00f0ur tekna\u00f0, prosjektera og royndarkoyrd a\u0301 EL-Service, og a\u0301\u00f0renn naka\u00f0 fer u\u0301t av verksta\u00f0num, ver\u00f0ur FAT gj\u00f8rt, sum b\u00e6\u00f0i teknisk eftirlit og byggiharri ver\u00f0a bo\u00f0in vi\u00f0 til. \u00d8ll u\u0301tger\u00f0in ver\u00f0ur sett upp og forrita\u00f0 i\u0301 F\u00f8royum, sja\u0301lvt um komponentarnir eru u\u0301tlendskir. Vit hava valt hendan framfer\u00f0ar ha\u0301ttin so vit kunna varveita vitanina i\u0301 F\u00f8royum."}, {"text_idx": "#000017", "text": "John Eli seg\u00f0i vi\u0301\u00f0ari, at ta\u0301 talan er um ser-loysnir, standa vit i\u0301 F\u00f8royum einki aftanfyri u\u0301tlendskar fyrit\u00f8kur. Ta\u0301 i\u00f0 Eysturoyartunnilin skuldi gerast, var \u00e6tlanin at bru\u0301ka somu norsku skipanir sum i\u0301 Va\u0301ga- og Nor\u00f0oyatunlum, men av ti\u0301 at skipanin hja\u0301 El-Service er einfaldari at handfara, bleiv hon vald."}, {"text_idx": "#000019", "text": "Tey h\u00f8vdu royndir vi\u00f0 n\u00e6rum \u00f8llum ti\u0301 sum skuldi gerast, bara i\u0301 sm\u00e6rri n\u00f8gdum - ti\u0301 tunlarnir sum fyrr var arbeitt uppa\u0301 vo\u0301ru um 2 km, i\u0301me\u00f0an Eysturoyartunnilin er knappar 12 km. Ta\u00f0 no\u0301gva av arbei\u00f0inum eru endurt\u00f8kur, so st\u00f8rsta avbjo\u0301\u00f0ingin er at samskipa arbei\u00f0i, b\u00e6\u00f0i inni i\u0301 tunlinum og inni a\u0301 El-Service har u\u0301tger\u00f0in ver\u00f0ur framleidd og testa."}, {"text_idx": "#000020", "text": "Trygdin skal alti\u0301\u00f0 vera i\u0301 ha\u0301s\u00e6ti i\u0301 tunlum, og i\u0301 undirsjo\u0301vartunlum eru enn strangari reglur sum skulu haldast. Serliga skermskipanin sum El-Service hevur ment, skal kunna geva live sentralinum og teimum sum taka s\u00e6r av driftini eitt gott yvirlit yvir tunnilin."}, {"text_idx": "#000022", "text": "Tekur onkur ein eldsl\u00f8kkjara so stongir tunnilin av s\u00e6r sja\u0301lvum - alarmur fer fra\u0301 og brand ventilatio\u0301nin fer eisini fra\u0301, ti\u0301 man veit ikki um eldur er i\u0301, ella um onkur hevur gj\u00f8rt ta\u00f0 av o\u0301vart ella bara hevur bru\u0301k fyri hja\u0301lp. Einki \u2018delay\u2019 er i\u0301 skipanini so a\u0301 alarmsentralinum ber til at si\u0301ggja ju\u0301st hvat hendir."}, {"text_idx": "#000023", "text": "Ein norsk fyrit\u00f8ka sto\u0301\u00f0 fyri arbei\u00f0inum i\u0301 Eysturoyartunnilinum og El-Service var undirveitari. Ta\u0301 norska fyrit\u00f8kan av onkrum or\u00f0s\u00f8kum ikki helt fram vi\u00f0 Sandoyartunlinum bleiv lei\u00f0slan i\u0301 El-Service spurd um tey kundu standa fyri el- og trygdararbei\u00f0inum i\u0301 Sandoyartunnilin og valdu tey at siga ja."}, {"text_idx": "#000024", "text": "El-Service hevur tekniskar loysnir, i\u00f0 v\u00e6l kundu veri\u00f0 seldar til u\u0301tlendska markna\u00f0in, men ho\u0301ast ta\u00f0 so vil fyrit\u00f8kan heldur prioritera f\u00f8royska markna\u00f0in i\u0301 l\u00f8tuni. Felagi\u00f0 hevur sto\u0301ru tunnilsprojektini til endan av 2024, ti\u0301 er ikki ney\u00f0ugt at broyta markna\u00f0 \u2013"}, {"text_idx": "#000025", "text": "Arbeitt ver\u00f0ur to\u0301 eisini no\u0301gv vi\u00f0 fibur-teknikki, El-Service ger fibur til f\u00f8roysku heimini fyri F\u00f8roya Tele (Net) og si\u0301ggja fibur sum ein markna\u00f0, sum fer at ver\u00f0a nokkso stabilur n\u00e6stu no\u0301gvu a\u0301rini. Umframt internet til heimi, ver\u00f0ur fibur-net eisini bru\u0301kt til allar tekniskar skipanir."}, {"text_idx": "#000026", "text": "Afturat vanligum el-installatio\u0301num til bygningar og skip, er \u00e6tlanin eisini at u\u0301tbu\u0301gva tekniska toymi i\u0301 fyrit\u00f8kuni, solei\u00f0is at fyrit\u00f8kan kemur at standa enn sterkari til st\u00f8rri tekniskar loysnir."}, {"text_idx": "#000027", "text": "N\u00f8kur \u00f8ki sum eru i\u0301 framti\u0301\u00f0ar\u00e6tlanunum hja\u0301 El-Service eru:"}, {"text_idx": "#000028", "text": "Tunnilsarbei\u00f0ir i\u0301 F\u00f8royum \u2013 og seinni m\u00f8guliga bjo\u0301\u00f0a uppa\u0301 tunnilsarbei\u00f0ir uttanlands to\u0301 vi\u00f0 f\u00f8royskum Entre-pren\u00f8ri\u00f0Menna ymiskar f\u00f8royskar tekniskar loysnir til skip og a\u0301 landiFibur teknikkSt\u00f8rri verk\u00e6tlanir - kla\u0301ra at standa fyri sera sto\u0301rum verk\u00e6tlanum av ti\u0301 at tey hava gj\u00f8rt el- og trygdararbei\u00f0i i\u0301 Eysturoyar- og SandoyartunlunumAt blanda seg uppi\u0301 sokalla\u00f0u gr\u00f8nu umstillingina, t.d. flo\u0301tandi frekvens til skip - har ber til at koyra snu\u0301ningar ni\u00f0ur a\u0301 h\u00f8vu\u00f0smotorinum, spara olju, men alli\u0301kav\u00e6l at hava sama spenning og frekvens - ta\u00f0 a\u0301virkar ikki skipanina. Ta\u00f0 fyrsta skipi\u00f0 vi\u00f0 sli\u0301kari loysn var Vesturskyn afturi i\u0301 80\u2019inum - so ta\u00f0 er langt si\u0301\u00f0ani at ta\u00f0 arbei\u00f0i byrja\u00f0i"}, {"text_idx": "#000029", "text": "Tunnilsarbei\u00f0ir i\u0301 F\u00f8royum \u2013 og seinni m\u00f8guliga bjo\u0301\u00f0a uppa\u0301 tunnilsarbei\u00f0ir uttanlands to\u0301 vi\u00f0 f\u00f8royskum Entre-pren\u00f8ri\u00f0"}, {"text_idx": "#000031", "text": "St\u00f8rri verk\u00e6tlanir - kla\u0301ra at standa fyri sera sto\u0301rum verk\u00e6tlanum av ti\u0301 at tey hava gj\u00f8rt el- og trygdararbei\u00f0i i\u0301 Eysturoyar- og Sandoyartunlunum"}]